English: Okay, well, thank you for that, and thank you very much for your kind remarks. We're very proud of the fact that we've got Wales to be one of the leaders in digital connectivity right across Europe, and it's a matter of some concern to us that we get people to take up the benefits of it now that we've spent the money in rolling it out. In terms of business take-up, one of the reasons that we have got our marketing back in-house is that we want to target it. BT were doing it previously, but, obviously, it's caught up in their commercial roll-out as well, and we very much wanted to emphasise the point that I was making earlier to Dai Lloyd, that many ISPs are available; you can shop around, you can get a better service for your business and so on. But also, our business advisers are running sessions right across Wales alongside this to demonstrate the benefits of broadband for businesses that hitherto haven't had it. And if I can just tell you this little anecdote, because you'll appreciate it, I often meet with people who say they haven't got any, 'I just want 1 Mb - please, anything', and I say, 'Well, no, we don't want to do that. We want to get you to the point where you can do things that your business requires.' 'No, no, we'd just like to have the ability to download things.' I always use the analogy of people who don't have electricity wanting enough electricity to have a light bulb in the middle of their house, but, actually, as soon as they've got that lightbulb, realising how many other things they should've asked for and, not having had the house wired in the first place, it's then much more expensive. So, it's a similar analogy - 1 Mb will not get you very much at all; you cannot do cloud servicing, for example, off 1 Mb. So, what our business advice is now doing is it gives you a sort of menu at the back of what service you need to do what. So, you know, if you are a hotel venue in Wales, and you want to just offer those internet services that give you 2-for-1 vouchers and so on - there are a lot of companies that do that - because you want to fill up your venue on hitherto difficult-to-fill-up days - Tuesdays and Wednesdays, for the sake of argument - then, great, you can do that. You can get online and you can get people to book that way and so on, and lots of people take advantage of that. But, once you've filled up your hotel, you realise that the people who are there will want to streamline television on their devices, they want to upload their photographs, they want to tell their friends how great it is, and if they can't do that in your rooms, because you have no Wi-Fi, because you don't have enough broadband to allow people to log on all at once, then they will put a very nasty remark on TripAdvisor about your service and you'll suffer for that. And so what we're trying to make people see is what is available to them before they have the broadband in the first place, rather than them wait to get it and then try to upgrade it, because that's more expensive. So, that's the purpose of the business intervention. That's just one small example; there are many, many others that we could go into. So, that is what the take-up driver is for. That's what the marketing is for, and it's very targeted, and Members will hopefully see it happening in their areas, on their local radio stations. We'll have billboards up and so on. Lots of the business organisations in the area will be invited. So, I hope you will see that happening very much. And then, lastly, in terms of the geographical disparity, as you put it, I'll answer this again, even though I've answered it for every Member so far. We don't control the contracts on a local authority area; we control the contract for Wales. So, BT have to get to the number of premises in Wales that they need. I have no control over where that is. I don't know why it's more difficult to get it in Torfaen, but it could be something like the ducts are blocked, the cabinets could be at capacity, the previous phone network line hasn't been up to speed. I have absolutely no idea; there are all kinds of issues that come up in this contract. Rurality is not the only problem here; sometimes the streets are a problem, sometimes there are problems with, you know, all kinds of blockages and so on. But they have to get to the premises number for Wales that we have set, and then we will use the gain share money to get to the rest. So, it doesn't matter whether the percentage in Torfaen is lower at the moment. At the end of this administration it will be at 100 per cent.
Welsh: Iawn, wel, diolch ichi am hynna, a diolch yn fawr iawn i chi am eich sylwadau caredig. Rydym yn falch iawn o'r ffaith ein bod wedi sicrhau bod Cymru yn un o'r arweinwyr mewn cysylltedd digidol ar draws Ewrop, ac mae'n fater o gryn bryder i ni ein bod yn cael pobl i fanteisio ar y buddion gan ein bod erbyn hyn wedi gwario'r arian i'w gyflwyno. Yn nhermau busnes yn manteisio, un o'r rhesymau pam yr ydym wedi dod â'n marchnata yn ôl yn fewnol yw ein bod eisiau ei dargedu. BT oedd yn gwneud hynny o'r blaen, ond, yn amlwg, mae wedi ei ddal yn eu cyflwyno masnachol yn ogystal, ac rydym yn awyddus iawn i bwysleisio'r pwynt yr oeddwn yn ei wneud yn gynharach i Dai Lloyd, fod llawer o ISPs ar gael; gallwch chwilio o gwmpas, gallwch gael gwell gwasanaeth ar gyfer eich busnes ac yn y blaen. Ond hefyd, mae ein hymgynghorwyr busnes yn cynnal sesiynau ledled Cymru ochr yn ochr â hyn i ddangos manteision band eang i fusnesau nad yw hyd yn hyn wedi ei gael. Ac os caf fi adrodd yr hanesyn bach hwn i chi, oherwydd byddwch yn ei werthfawrogi, rwyf yn aml yn cwrdd â phobl sy'n dweud nad oes ganddynt unrhyw beth, 'Dim ond 1 Mb yr wyf i ei eisiau - os gwelwch yn dda, unrhyw beth', ac rwyf i'n dweud, 'Wel , na, nid ydym eisiau gwneud hynny. Rydym yn awyddus i fynd â chi i'r pwynt lle y gallwch wneud pethau sydd eu hangen ar eich busnes.' 'Na, na, hoffem gael dim ond y gallu i lawrlwytho pethau.' Rwyf bob amser yn defnyddio'r gyfatebiaeth o bobl nad oes ganddynt drydan eisiau digon o drydan i gael bwlb golau yng nghanol eu tŷ, ond, mewn gwirionedd, cyn gynted ag y maen nhw wedi cael y bwlb golau, maen nhw'n sylweddoli faint o bethau eraill y dylent fod wedi gofyn amdanynt a, gan na chafodd y tŷ ei weirio yn y lle cyntaf, mae wedyn yn llawer mwy costus. Felly, mae'n gyfatebiaeth debyg - ni fydd 1 Mb yn rhoi fawr iawn o gwbl i chi; ni allwch gael gwasanaethu cwmwl, er enghraifft, oddi ar 1 Mb. Felly, beth mae ein cyngor busnes yn awr yn ei wneud yw rhoi rhyw fath o ddewislen i chi o ran pa wasanaeth sydd ei angen arnoch i wneud beth. Felly, wyddoch chi, os ydych yn lleoliad gwesty yng Nghymru, a'ch bod ond eisiau cynnig y gwasanaethau rhyngrwyd hynny sy'n rhoi talebau 2 am 1 i chi ac yn y blaen - mae llawer o gwmnïau sy'n gwneud hynny - oherwydd eich bod eisiau llenwi eich lleoliad ar beth fu hyd yma yn ddyddiau anodd eu llenwi - dydd Mawrth a dydd Mercher, er mwyn dadl - yna, gwych, gallwch wneud hynny. Gallwch fynd ar-lein a gallwch gael pobl i archebu yn y ffordd honno ac yn y blaen, ac mae llawer o bobl yn manteisio ar hynny. Ond, ar ôl i chi lenwi eich gwesty, byddwch yn sylweddoli y bydd y bobl sydd yno eisiau cael teledu ar eu dyfeisiau, byddant eisiau lanlwytho eu lluniau, byddant yn awyddus i ddweud wrth eu ffrindiau pa mor wych ydyw, ac os na allant wneud hynny yn eich ystafelloedd, oherwydd nad oes gennych unrhyw Wi-Fi, oherwydd nad oes gennych ddigon o fand eang i alluogi pobl i fewngofnodi i gyd ar unwaith, yna byddant yn rhoi sylw cas iawn ar TripAdvisor am eich gwasanaeth a byddwch yn dioddef oherwydd hynny. Ac felly yr hyn yr ydym yn ceisio gwneud i bobl ei weld yw'r hyn sydd ar gael iddyn nhw cyn iddyn nhw gael y band eang yn y lle cyntaf, yn hytrach na'u bod yn aros i'w gael ac yna ceisio ei uwchraddio, oherwydd mae hynny'n ddrutach. Felly, dyna ddiben yr ymyrraeth busnes. Dim ond un enghraifft fach yw honna; mae llawer iawn o rai eraill y gallem fynd i mewn iddynt. Felly, dyna beth yw pwrpas y sbardun manteisio. Dyna beth y mae'r marchnata ar ei gyfer, ac mae wedi'i dargedu'n fanwl, a gobeithio y bydd yr Aelodau'n ei weld yn digwydd yn eu hardaloedd nhw, ar eu gorsafoedd radio lleol. Bydd gennym hysbysfyrddau wedi'u gosod ac yn y blaen. Bydd llawer o sefydliadau busnes yn yr ardal yn cael eu gwahodd. Felly, rwy'n gobeithio'n fawr iawn y byddwch yn gweld hynny'n digwydd. Ac yna, yn olaf, o ran y gwahaniaeth daearyddol, yn eich geiriau chi, byddaf yn ateb hyn eto, er fy mod wedi ei ateb ar gyfer pob Aelod hyd yn hyn. Nid ydym yn rheoli'r contractau ar gyfer ardal awdurdod lleol; rydym yn rheoli'r contract ar gyfer Cymru. Felly, mae'n rhaid i BT gyrraedd y nifer o safleoedd yng Nghymru y mae arnynt eu hangen. Nid oes gennyf unrhyw reolaeth dros ble mae hynny. Nid wyf yn gwybod pam mae hi'n anoddach ei gael yn Nhorfaen, ond gallai fod yn rhywbeth tebyg i fod y pibellau wedi eu blocio, gallai'r cypyrddau fod yn llawn, nid oedd y llinell rhwydwaith ffôn blaenorol wedi bod yn gweithredu ar y cyflymder llawn. Does gen i ddim math o syniad; mae bob math o faterion sy'n codi yn y contract hwn. Nid natur wledig yw'r unig broblem yma; weithiau mae'r strydoedd yn broblem, weithiau mae problemau gyda, wyddoch chi, pob math o rwystrau ac yn y blaen. Ond mae'n rhaid iddynt gyrraedd y nifer o safleoedd ar gyfer Cymru yr ydym wedi'u gosod, ac yna byddwn yn defnyddio'r arian cyfran o enillion i gyrraedd y gweddill. Felly, nid oes gwahaniaeth a yw'r ganran yn Nhorfaen yn is ar hyn o bryd. Ar ddiwedd y weinyddiaeth hon, bydd yn 100 y cant.